རྒྱལ་བློན་གྱི་སྔོན་གནས་དུ་མ་དྲན། འཕྱང་རྒྱས་སྟག་རྩེར་ཕེབས། དགོན་རི་བོ་བདེ་ཆེན་ནས་ཕྱག་ནས་
མཛད་པ་སྟག་རྩེའི་རྫོང་ནང་དུ་ཕེབས། དེ་ནས་ཤམྦུའི་གངས་ལ་རེ་ཞིག་དབེན་པ་མཛད། ཡར་སྟོད་
དང་བྱ་བ་གཉིས་ཀྱི་སྡེ་འཁྲུག་ཆེན་པོ་ཞག་གསུམ་གྱི་ནང་དུ་དུམས་གཙང་མཛད། སྡེ་དྲུག་ལ་སོགས་པའི་
དགེ་འདུན་བསྡུས་ཏེ། འཆམས་སྐུ་དར་སེར་གདུགས་རོལ་གྱིས་བསུ་བའི་བཀོད་ཆེན་ས་གཞི་ཁེབས་པས་
སྔུན་བསུས་ཏེ་ཆོས་རྒྱལ་ལྷུན་པོར་ཕེབས། ཟླ་ཕྱེད་རེ་ལ་འབུལ་ཆེན་རེ་དང༌། ཐོག་ཐ་བར་གསུམ་དུ་ཚད་
ལས་བརྒལ་བའི་འབུལ་ཆེན་གསུམ་བྱས་པའི་དང་པོ་ལ་ཆོས་འཁོར་ལྷུན་པོའི་དགོན་སྡེས་ཐོག་དྲངས་
གཡེ་རོང་དང་མོན་ཤལ་མོ་ཚུན་བྱ་བའི་མངའ་ཞབས་ན་གཏོགས་ཚད་ཀྱི་དགོན་སྡེ། གཉལ་སྡེ་དྲུག བྱར་
ཆོས་སྡེ་ལྷོ་རི་སྨད་ལྷོ་བྲག་མཁར་ཆུ་ལྷ་ཁང་སོགས་ཆེ་ཕྲ་ཐམས་ཅད་ཡི་གེར་བཏབ་སྡེ་ཐམས་ཅད་ཕུལ།
བར་པ་ལ་ཁྲི་དཔོན་པའི་སྲས་ཆོས་རྒྱལ་ནོར་བུ་དང་བཀྲ་ཤིས་རྣམ་རྒྱལ་སྐུ་མཆེད་དབུ་སྐྲ་ཕུལ་ནས་མངའ་
ཞབས་ན་ཡོད་དོ་ཅོག་གི་སྐྱེ་འགྲོ་ཐམས་ཅད་ཕུལ། གསུམ་པར་གཞིས་ཀ་ཆོས་རྒྱལ་ལྷུན་པོས་གཙོས་ནས་
ཤེལ་མཁར་རྫོང་ཆེན། ཡང་རྩེ། ཤར་གཞིས་ཀ་སོགས་ཁོང་རང་དབང་བའི་རྫོང་གཞིས་མངའ་ཞབས་
དང་བཅས་པ་ཕུལ། འདི་རེ་རེ་དང་ཟླ་ཕྱེད་ཀྱི་འབུལ་ཆེན་རེ་རེ་ལའང་ཟང་ཟིང་གི་དངོས་སྤྱན་གཞན་ནི་རེ་
རེའང་ཁྲི་རྭ་བ་ཅན་གྱིས་བསྒྲུན་དུ་མི་ནུས། སྤྱིར་ཁྲི་དཔོན་བཀྲ་ཤིས་དར་རྒྱས་འདི་ནི་རྣམ་དཔྱོད་དང་དད་
སྟོབས་ཆེ། ཁྱད་པར་དྲུང་དུ་བཅོས་མིན་དུ་མི་ཕྱེད་དད་པ་ཐོབ་སྟེ་རྒྱལ་སྲིད་བློས་ཁྲོལ་ཏེ་ཕུལ་ནས་སྨོན་
ལམ་དང་བསྟོད་པ་གསོལ་འདེབས་ཀྱང་དུ་མ་མཛད། སྲས་ཆེ་བ་རྭ་ལུང་རྒྱལ་དབང་རྗེའི་སྐུ་སྐྱེ་མཚན་
ཆོས་ཀྱི་གྲགས་པར་གསོལ་ཏེ་གོའི་ཤྲིའི་ལས་ཀ་གནང༌། སྒྱེར་གྱི་ཞལ་ངོ་དཔོན་པོ་ཕྱོགས་ལས་པ་ལ་
བསྟན་པ་འཛིན་དགོས་པའི་བཀའ་ལུང་དང་ཀརྨ་ཕྲིན་ལས་པའི་མཚན་གནང་སྟེ་ཆོས་འཁོར་ལྷུན་པོའི་
གདན་སར་བསྐོས། སྔགས་ཀྱི་གྲྭ་ཚང་གཉིས་ལ་དྭགས་པོ་རབ་འབྱམས་པ་དང༌། དུས་ཞབས་པ་ཤཱཀྱ་
དབང་ ཕྱུག ། །མཚན་ ཉིད་ ཀྱི་ གྲྭ་ ཚང་ གཉིས་ ལ་ མཁས་ པ་ནམ་མཁའ་དཔལ་ བཟང་པ། སྡེ་ བདུན་ རབ་
;
554

འབྱམས་དབང་ཕྱུག་རྒྱལ་མཚན་པ་གཉིས་བསྐོས། ཟབ་མོ་ཡང་དག་རི་དང་རྫ་དམར་སོགས་སུའང་སྒྲུབ་
སྡེ་མཛད། དབྱར་བཞུགས་དབྱར་སར་མཛད། ཀརྨ་གྲྭ་ཚང་གི་བཤད་གྲྭ་ཐོག་མར་བཙུགས་ཏེ་མི་ཉག་
རབ་འབྱམས་པ་ཀློག་པའི་སློབ་དཔོན་དུ་བསྐོས། རྗེ་བཙུན་མ་མངའ་ཪིས་རྒྱལ་མོས་འབུལ་ཞབས་རྒྱ་
ཆེར་ཞུས། དེར་འཆི་མེད་གྲུབ་པའི་སྐུ་སྐྱེ་བསྟན་པར་ཕན་ནུས་པ་སྟག་ལུང་གི་ཉེན་སྐོར་དུ་ཡོད་པར་ལུང་
བསྟན། སེ་བ་ལུང་རྗེ་དྭགས་པོའི་ངོ་མཐོང་ཕུག་དང་འཁྲུངས་གནས་སུ་ཡང་ཕེབས། དེ་དག་ཏུ་བླ་མ་ལྷ་རྗེ་
རྟག་ཏུ་གཟིགས། དེར་རྒྱ་གར་རྡོ་རྗེ་གདན་དུ་མ་ཧཱ་བོ་དྷི་ལ་ཞལ་གསེར་སྙན་དར་སོགས་དང༌། སངས་
རྒྱས་ལ་བསྟོད་པ་སྨོན་ལམ། རྡོ་རྗེ་གདན་དུ་སྒོ་ཡིག་ཏུ་སྦྱོར་རྒྱུ་བཅས་རྣམས་ལེགས་སྦྱར་དུ་བཀོད་པ། ཛོ་
གི་འཆི་མེད་མགོན་པོ་ལ་བསྐུར། སྔོན་རྗེ་དུས་མཁྱེན་མོན་དུ་སྒྲུབ་པ་མཛད་པའི་སྦྱིན་བདག་མོན་གྱི་རྒྱལ་
བརྒྱུད་པ་མོན། ཙང་མི། ཀ་ར་ཙ། རྒྱ་གར་ཏེ་དེ་རེ་རེ་ལ་ཁྲི་སྐོར་རེ་ཡོད་པའི་བདག་པོ་མོན་རྒྱལ་པོ་མཇལ་
དུ་སླེབ། འབུལ་ཞབས་དཔག་མེད་དང་སྲས་པོ་གཅིག་ཕུལ་སྟེ་མོན་དུ་དགོན་གནས་འདེབས་པར་ཞུས།
གནས་ཆེན་ངོ་མཚར་རོང་གི་སྦྱིན་བདག་བགྱིད་པར་བྱས་ཏེ་རྡོར་འཛིན་བསྐོས་པས་གནས་དར་རྒྱས་སུ་
གྱུར། དེ་ལྟར་མཛད་པའི་སྐོར་དུ་ལོ་གཅིག་ལྷག་པར་བཞུགས། འགྲོ་དོན་མཐའ་ཡས། སླར་གཡེ་རོང་
བརྒྱུད། སྤྱན་སྔ་རིན་པོ་ཆེས་སྤྱན་དྲངས་ཏེ་ཡང་འོན་གྱི་ཕྱོགས་ནས་ཕེབས་ཏེ། ཡར་ཆབ་གཙང་པོའི་ཆུ་
སྒྲོལ་ཉིན་སྤྱན་སྔ་རིན་པོ་ཆེ་དཔོན་སློབ་སྟོང་ཕྲག་ལས་ལྷག་པའི་ཆིབས་རགས་སུམ་རྩེན་གྱི་བཀོད་པ་ལྟ་
བུས་སྔུན་བསུར་ཕེབས། ཆུ་ཕན་ཚུན་དུ་ཆིབས་རགས་ཕེབས་པ་དུས་མཉམ་དེ་དག་ལྷ་མིའི་དཔལ་ཡོན་
ཕུན་སུམ་ཚོགས་པའི་དངོས་པོ་གཅིག་ཏུ་བསྡུས་པ་བཞིན་ལྷན་ཅིག་པས་ཕེབས་ཤིང་ཟངས་རི་མཁར་
དམར་གྱི་གནས་གཟིགས། དེར་མ་གཅིག་དང་གཅོད་ཡུལ་བཀའ་བརྒྱུད་རྣམས་བཞུགས་པར་གཟིགས།
ཐེལ་དུ་ཕེབས་ཏེ་རྒྱལ་པོ་ལས་ཕུལ་བའི་འཕན་ཆེན་སོགས་བཤམས། སྤྱན་སྔ་རིན་པོ་ཆེར་ཐུན་མོང་མ་
ཡིན་པའི་གདམས་པ་དུ་མ་དང་བྲག་ཅོག་པ་རིན་བཟང་དང་ལྷུན་བདེ་རབ་འབྱམས་པ་སོགས་མཁན་སློབ་
ཆོས་གསུམ་གྱིས་གཙོས་པའི་དགེ་འདུན་ཐམས་ཅད་དམ་ཆོས་ཀྱིས་ཚིམ་པར་མཛད། དེར་དཔལ་ཕག་
གྲུ་བ་རྟག་ཏུ་གཟིགས། མཆོད་ཡོན་ལྷན་ཅིག་བསམ་ཡས་སུ་ཕེབས་ཏེ་སློབ་དཔོན་པདྨ་དང་བོ་དྷི་ས་ཏྭ་
དང་རྒྱལ་བློན་བྱང་སེམས་ཀྱི་གཟིགས་སྣང་མཐའ་ཡས་ཤིང་འདི་ཐམས་ཅད་དུའང་འཇའ་འོད་དང་མེ་
ཏོག་གི་ལྟས་ཀྱིས་སྐྱེ་བོ་ཀུན་ཡིད་འཕྲོགས། ལྷན་ཅིག་མཆིམས་ཕུར་ཕེབས། སྤྱིར་རྗེ་རང་བྱུང་བས་སྔོན་
555

དེར་ དབེན་ པ་ མཛད། སྒྲུབ་ སྡེ་ བཙུགས། མཁས་ པ་ ཀློང་ ཆེན་ པ་ བསྐོས་ པ་ ལ་ བླ་ མ་ མཁས་ གྲུབ་ པ་
སོགས་སྒྲུབ་སྡེའི་རྒྱུན་མཆིམས་ཕུ་རྙིང་མར་གྲགས་པ་འདི་བྱུང༌། འོན་ཏེ་དེ་དག་དུས་ཀྱིས་རྙིང་དབང་གིས་
ཆོས་སྒྲུབ་པ་ཉུང་ངུར་གྱུར་པ་གཟིགས་ཏེ་སྒྲུབ་སྡེ་སར་དུ་མཛད། མཆིམས་ཕུའི་ལུང་ནང་མཆོད་གཞིས་སུ་
ཕུལ་ཏེ་མཁས་གྲུབ་དྭགས་པོ་གསུང་རབ་མང་ཐོས་བླ་མར་བསྐོས། སྒྲུབ་སྡེ་གཙང་ཞིང་ཐུགས་དམ་སྨར་
བ་ཞིག་བྱུང༌། བཀའ་སྲུང་རིག་འཛིན་མ་དང་རྒོད་པོ་ཏ་རས་སྒྲུབ་པ་བ་གཞན་དུ་འགྲོར་མི་སྟེར་བ་དང༌།
སྒྲུབ་སྡེར་གནོད་པ་ཕྲ་མོར་བྱས་པ་ལའང་བཀའ་ཆད་ཆེར་བཏང་བས་བཀའ་སྲུང་གི་སྙན་གྲགས་ཆེར་བྱུང༌།
སྤྱན་སྔ་རིན་པོ་ཆེས་མི་ཕྱེད་པའི་དད་པས་གསོལ་འདེབས་དང་སྨོན་ལམ་མཛད་དེ་ཕྱིར་ཐེགས། འཕྲང་པོ་
སེང་གེ་སྒང་པས་རྡོ་རྗེ་བྲག་རྩའི་དགོན་པ་ཕུལ་ཏེ་བླ་མར་བསྐོས་ཇ་གནང༌། ལྷ་སར་ཕེབས། ཆུ་ཤུལ་ལྷུན་
རྩེའི་ས་སྐྱོང་བས་ཕྱག་ནས་ཞུས་པ་ལྷ་ས་ནས་འཐོར་བས་ལྷུན་རྩེའི་རྫོང་ནང་དུ་ཕལ་ཆེར་སླེབ་སྟེ་ཐུམ་པོ་
བྱས་ནས་ངོ་མཚར་ལ་ཕྱོགས་ཀུན་ཏུ་བཀྱེ། སྤྱིར་རྒྱལ་བ་བྱམས་པས་ལུང་བསྟན་ཏེ་ཇོ་བོ་ཤཱཀྱ་མུ་ན་འདི་
ནག་གྲོང་གི་དབུས་སུ་བཞུགས་པ་འདིས་བསྟན་པ་སྤྱི་ཉམས། ཁྱད་པར་བོད་དུ་ཉམས་ཤིང་མཆོག་སྤྲུལ་
ལ་མི་འོས་པའི་རྒྱན་གྱི་རྟེན་འབྲེལ་གྱིས་བོད་འབན་བཙུན་གྱིས་གང་བ་ཡིན། ཇོ་བོའི་སྐུ་འཁོར་དུ་དགེ་
འདུན་གཙང་སེང་བའི་སྡེ་ཞིག་གྲུབ་ན་བསྟན་པ་སོས་པར་འགྱུར་གསུངས་པ་ལན་གསུམ་དུ་གསན་པས་
དེ་ལྟ་བུ་ཞིག་ཐུགས་ཀྱིས་དགོངས་ཀྱང་གཞིས་ཀ་སྣེལ་པ་ཁོང་རང་ཆགས་པ་ནས་བཟུང་དྲུང་ན་རིམ་
གསུམ་གྱི་སྦྱིན་བདག་ཡིན་རུང་གཞན་དབང་གིས་བཀའ་མ་སྒྲུབ་པས་སྐོར་གྱི་ཕྱིར་དགེ་འདུན་བཞུགས་པ་
ནི་མ་གྲུབ། འོན་ཀྱང་བྱམས་པའི་བཀའ་མ་བཅག་པ་ཙམ་མཛད་པ་དགོངས་ནས་ཀརྨ་གྲྭ་ཚང་གི་བཞུགས་
གནས་སུ་ཆོས་སྡེ་བཏབ་པ་ན་སྐྱེས་བུ་གསུམ་ལས་གང་རུང་གི་ལམ་རྒྱུད་ལ་སྐྱེས་ངེས་ཀྱི་དམ་པ་འགའ་
ཟུང་ཡང་སོ་སོ་ན་ཡོད་པར་གདོན་མི་ཟ་མོད་ཀྱི་དེ་དག་ལ་ནི་སུས་ཀྱང་ཉན་པར་མི་སྤྱོད། སྙིགས་དུས་ཀྱི་
ཆོས་བྱེད་ཟེར་བའི་དགེ་སྦྱོང་དང་བྲམ་ཟེ་ཟང་ཟིང་ཁོ་ནར་འདུ་ཞིང་ཁྱིམ་ལ་འཁྲེན་པ་འབའ་ཞིག་པ་དེ་
དག་གི་ཡིད་བདུད་ རིས་ཀྱིས་མངོན་པར་དཀྲུགས་ཏེ་རབ་བྱུང་གི་རྟགས་ཀྱི་ཕྱི་ཤུན་གོ་མཚོན་ཅི་སྙེད་
བྱེད་ན་སྒར་པ་ཁོ་ནར་ཉིས་སྟོང་དུ་ཉེ་བ་ཞིག་འདུག་པར་ཕྱག་མཛོད་དུ་འབུལ་བའི་གྲི་ཁྲབ་ཀྱི་ངོས་བཤིག་
ན་ཡང་ཁེངས་འདྲ་བས་བན་དམག་ཕྱེད་དང་ལྔ་བརྒྱ་ཙམ་ཞིག་ལན་གྱིས་གཞིལ་སླ་བས་བཀའི་གནང་བ་
བསྡུས་པས་སྤྲས་ཏེ་གཡུལ་ཤོམ་པར་རྩོམ་པ་ན། དད་ལྡན་དུ་མས་འདི་ལྟར་ལ་ལན་དང་སྲུང་བའི་སྟ་གོན་
556

ཞུས་ཀྱང༌། འོ་སྐོལ་སུ་ལ་ཡང་གནོད་པ་མི་བྱེད་པ་སངས་རྒྱས་ཀྱི་རིང་ལུགས་པ་ཡིན་ཕྱིར། མཚམས་མེད་
ཀྱི་ལས་ཀྱིས་རྒྱལ་བསྟན་ལ་རྨ་མི་འབྱིན་གྱི་ཁྱོད་རང་སུ་ཡིན་ཡང་ང་ཡི་འཁོར་ཡིན་ན་ནི་ཅོག་གེ་སྡོད་ཅིག་
གསུངས་ཏེ་ཇི་མི་སྙམ་པར་བཞུགས། ནང་པར་གློ་བུར་དུ་སེར་དམག་ལྔ་བརྒྱ་ཙམ་བཤམས། རྨོག་མེད་པ་
རྣམས་ལྷུང་བཟེད་མགོར་གྱོན། རྟེན་ཁེབས་ལ་མདུང་དར་བྱས་ཏེ་འོང༌། ས་ར་བ་སོགས་ཀྱི་འུ་ལག་མང་
དུ་ཁྲིད་ཏེ་འོང་བས་སྒར་པ་སུས་ཀྱང་བཀའ་ལས་མ་འདས་ཤིང་གཡོ་འགུལ་མ་བྱུང་བས་སྒར་ལ་གནོད་མ་
ནུས་པར། ཆོས་སྡེ་མཁར་ལས་སྤྱིལ་བུ་རེ་གཉིས་ཟིན། ཕལ་ཆེར་མ་ཟིན་པ་རྣམས་བཤིག་སྲེག་བྱས།
འདི་ཐོས་པའི་སྐྱེ་བོ་ལྷ་མི་ཐམས་ཅད་ཡིད་འཁྲུགས། དྲུང་ཞྭ་དམར་པའི་སྐུ་འཁོར་ལྷ་འབངས་ཆེ་ཤོས་
རྣམས་ནས་ཀྱང་འདི་ལྟར་བཏང་སྙོམས་སུ་འཇོག་པ་མི་འོང་བས་འདིའི་ཁག་ཁོང་རྣམས་ཁོ་ནས་བྱེད་ཞུ་བ་
དང༌། གཞན་ཡང་དད་ལྡན་གྱི་སྦྱིན་བདག་དུ་མ་དང༌། བྱ་བ་ཁྲི་དཔོན་སོགས་ཀྱིས་བསྟན་ལ་ཐོ་མཚམ་པ་
འདིར་མངོན་སུམ་དུ་ཉེས་ཆད་འབེབས་དགོས་པར་གདོན་མི་ཟབས་ངེད་རྣམས་ནས་ཐལ་བར་བགྱིད་
ཅེས་དང༌། ཀོང་བོའི་རྒྱ་བདག་ཐམས་ཅད་ཀྱིས་དམག་འཆའ་བར་ཞུ་བ་དང༌། ས་སྐྱོང་དོན་ཡོད་པ་དང༌།
ལྕགས་མོ་འོད་ཟེར་སོགས་ཀྱིས་ངེད་རང་གི་མངའ་ཞབས་སུ་འདི་འདྲའི་ཆོས་ལུགས་གཅིག་ཀྱང་མི་འཇོག་
པས་གནང་བ་ཞུ༌བ་བཅས། དེ་ཐམས་ཅད་ལ་ངེད་སུ་ལ་ཡང་གང་ཕན་ལས་གནོད་པ་མི་བྱེད། ཁྱེད་གྲྭ་
ཡོན་བདག་གིས་ཀྱང་ཆོས་བཞིན་བསྟན་པ་ལྟར་བྱས་ན་ངེད་ཀྱི་དགོངས་པ་རྫོགས། ངེད་ལ་དམིགས་ནས་
གཞན་ལ་གནོད་པ་བྱས་ན་ངེད་ཀྱི་ཞབས་ཏོག་མ་ཡིན་གསུངས་ནས་དམ་པའི་ཆོས་འབའ་ཞིག་ པའི་
བཀའ་ནན་ གྱིས་ ཡང་ ཡང་ བསྡམས་པས། ཁ་ཅིག་ལེགས་སོ་ཕུལ་ཞིང་ དད་ པ་ བླ་ལྷག་པར་སྐྱེས། ཞྭ་
དམར་པའི་སྐུ་འཁོར་ཕྱོགས་རྣམས་དང༌། བྱ་བ་ཁྲི་དཔོན་སོགས་ནས་ཁྱེད་བསྟན་པའི་བདག་པོ་རྣམས་
བསྟན་པ་མི་སྲུང་ན་ངེད་ཚོ་ལ་འདྲ་ཉན་ཆུང་ཟེར་བའི་ཐུགས་ཆད་མཐའ་ཡས་པར་མཛད། ཕྱིས་བྱ་བ་ཁྲི་
དཔོན་གྱིས་འདི་ཐུགས་ལ་གནག་པ་ཁོ་ནས་ཡར་གོང་སྣེལ་གསུམ་དང་སྨིན་བཤིག་སྟེ་གཙང་སྲིད་མཛད་
ནས་སྐྱི་ཤོད་དུ་ཁྲི་དམག་གཉིས་གསུམ་བཏེག་པའི་ཚེ། ཁོང་རྣམས་མ་བཟོད་ནས་རྗེ་ཞྭ་དམར་པ་ལ་
སྐྱབས་ཞུས་ཀྱང་དྲུང་ཉིད་དུ་ཞུས་ཤིག་པར་བཀའ་སྩལ། དྲུང་རྩེ་ལྷ་སྒང་དུ་བཞུགས་པ་དེར་མྱུར
་བའི་ཕོ་
ཉ་བརྟོལ་སྟེ། བཀའ་ཤོག་ནན་ཅན་མཛད་པས་ཁྲི་དཔོན་པས་འདིར་ཡང་ཡི་ཆད་ཆེར་མཛད་པའི་ཞུ་ཡིག་
སྔ་ཕྱི་དང་ལོ་རྒྱུས་མང་བར་གདའ། ཕྱི་བལྟས་རྗེ་ཞྭ་དམར་བས་བསྐྱབས་པ་ལྟར་ལ་ཇོ་བོ་རྗེ་ཉིད་ཀྱི་
557

ཐུགས་རྗེས་སྐྱོབས་པ་སྟེ། བྱེད་པ་པོ་དེ་ དག་གི་ ལུས་ སྲོག་ལོངས་སྤྱོད་རྟེན་ གནས་ དང་ བཅས་ པ་ ལ་
མི་འཇིགས་པའི་སྦྱིན་པ་སྩལ་ཏེ། ཛམྦུ་གླིང་གི་སྐྱེས་མཆོག་ནི། །ཉེས་པའི་ལན་ཡང་ལེགས་པས་ལྡོན། །
ཞེས་པའི་རྣམ་ཐར་མངོན་སུམ་དུ་བསྟན་པ་འདི་ལ་བསམ་ཀྱིན་སྙིང་ནས་མི་ཕྱེད་པའི་དད་པ་མི་སྐྱེ་བ་སུ་
ཞིག དེ་ནས་དབུར་སྟོད་ཀྱི་ཕྱོགས་སུ་ཕེབས། བདུད་རིས་ཀྱི་ཆོ་འཕྲུལ་ཕྱོགས་བཞི་ནས་འབྱུང་བ་རླུང་
འཚུབས་ཤིང་ཐོག་ལྷུང་བ་སོགས་བྱུང་བ་ཏིང་ངེ་འཛིན་གྱི་ཟིལ་གྱིས་མནན་ཏེ། སྐད་ཅིག་གིས་ཞི། འབྲི་
ཁུང་ ལྷ་ སྡེ་ མི་སྡེ་ཐམས་ཅད་ ཀྱིས་མཆོད། གཞན་ཡང་ཕྱོགས་ཀུན་ནས་དད་འདུས་ཀྱི་སྐྱེ་བོ་སྐལ་ཅན་
གྱི་ཁྲོམ་ཁྲི་ ཕྲག་ ལྔ་ དྲུག་ ཚོགས་ པར་མཐོང་ཐོས་དོན་ལྡན་དུ་མཛད༌ཅིང༌། སྒོམ༌པས༌ཀྱང༌ཞལ༌མཐོང་
གསུང་ཐོས་ཀྱིས་དད་པ་ཐོབ། གདམས་ངག་ཞུས་ནས་བསྒོམས་པས་ངེས་ཤེས་ཁྱད་པར་ཅན་རྒྱུད་ལ་
སྐྱེས། བདེ་ཆེན་ཁྱུང་དར་དུ་སྒྲུབ་སྡེ་དང་སྔགས་རྒྱུན་བཙུགས། གྲི་ཁང་པ་ཡོན་མཆོད་ཀྱིས་མཆོད། ཁྲེ་བ་
ཁའི་ཆོས་ཁྲི་ཐང་དུ་སྐུ་མཚམས་མཛད་ཚེ་མགོན་པོ་བེར་ཅན་དང་དཔལ་ལྷ་མོས་ཕྲིན་ལས་སྒྲུབ་པར་
གཟིགས། འབྲི་ཁུང་ དབང་ རིན་ པོ་ ཆེ་ དང་ དབོན་ སྐུ་ མཆེད་ གསུམ་ སོགས་ ཀྱིས་ རྒྱང་ རིང་ ནས་ མདུན་
བསུས་འབྲི་ཁུང་ཐེལ་དུ་ཕེབས། དབང་གི་ལས་ཀའི་སྣམ་སྦྱར་གསེར་མ། གོས་ཏ་ཧུང་གི་ཤམ་ཐབས།
ཙནྡ་ནའི་ཀ་བ་ཤུབས་བཅས་སོགས་འབུལ་ཞབས་མཐའ་ཡས། དབང་རིན་པོ་ཆེས་ལྷ་ཁང་ཆེན་མོ་གསོས་
ནས་ལྷ་ཆེན་སར་བཞེངས་ལ་རབ་གནས་མཛད། འདི་སྐབས་འབྲི་ཁུང་ན་བསྟན་དགོངས་ཟབ་ཆོས་དང་
བཅས་པའི་ཆོས་དང་ཕྱག་དཔེའང་མི་བཞུགས་ཤིང་ཉམས་རྨས་པའི་སྐབས་ཡིན་པས་བསྟན་པ་གསོ་
དགོས་པར་དགོངས། ཚོགས་ཆོས་སུ་བསྟན་སྙིང་གི་བཤད་པ་དང༌། རིན་པོ་ཆེ་ཁུ་དབོན་
རིགས་ དང་ ཕྱག་ ཆེན་ ཆོས་ དྲུག་གི་ཁྲིད། ཁྱད་པར་དབང་རིན་པོ་ཆེཪ་ ཕྱག་ཆེན་གྱི་ཐུགས་དམ་བཀའ་
བརྒྱུད་ཀྱི་གྲྭལ་ཟིན་པ་སྐྱེད་པར་མཛད། སྒྲུབ་སྡེའི་ས་བོན་བཏབ། མཁན་པོའི་བསྐོ་བཞག་སོགས་བཅའ་
བ་ཆོས་ཁྲིམས་ཀྱང་མཛད་དེ་འབྲི་ཁུང་བའི་བསྟན་པ་གཞི་ནས་གསོས་པ་ལྟ་བུར་མཛད། དེར་རྗེ་འཇིག་
རྟེན་མགོན་པོ་སོགས་རྟག་པར་གཟིགས། རྟག་ཞེར་རུ་བས་ཀྱང་སྤྱན་དྲངས། སེར་མོ་བ་མི་བཅོམ་པར་
ཁས་བླངས། ཤ་ཕོ་གསང་དུ་མི་ཉག་གི་ཇག་པ་མང་པོས་འབུལ་ཞབས་ཆེར་བྱས། འདམ་གཞུང་བླ་མ་
རིན་པོ་ཆེའི་སྐུ་འབུམ་རྩེར་གསེར་འཕྲུ་བཙུགས། ཡོར་དགོན་བཅའ་བ་ཆོས་ཁྲིམས་མཛད། བྲ་བོ་དགོན་
པ་ཕུལ། དེར་ཕག་མོའི་སྒྲུབ་མཆོད